2.3 การประกอบธุรกิจของแต่ละสายผลิตภัณฑ์

 ลักษณะผลิตภัณฑ์หรือบริการ

-   ลักษณะผลิตภัณฑ์

บริษัทฯ ดำเนินกิจการประกอบธุรกิจเป็นผู้ผลิตและจัดจำหน่ายเครื่องประดับแท้เป็นหลัก
ปัจจุบันเป็นผู้นำด้านการส่งออกเครื่องประดับอัญมณีของไทย
ซึ่งมีการกระจายฐานลูกค้าไปยังภูมิภาคที่สำคัญของโลก อันได้แก่ อเมริกาเหนือ ยุโรป และเอเชีย
บริษัทฯ มุ่งที่จะเป็น “บริษัทแบรนด์เครื่องประดับอัญมณีระดับโลก”
ซึ่งได้วางโครงสร้างการบริหารที่สมดุลประกอบด้วย 1) ด้านการผลิต
ที่ครอบคลุมแทบทุกระดับราคาสินค้า โดยกลุ่มบริษัทฯ มี 8 โรงงานใน 5 ประเทศ อันได้แก่
ประเทศไทย เวียดนาม จีน อินโดนีเซีย เยอรมันนี 2) ด้านฐานการจัดจำหน่ายที่เป็นของตนเอง
และตัวแทนจำหน่ายกระจายตามภูมิภาคที่สำคัญของทั่วโลก ได้แก่ สหรัฐอเมริกา อังกฤษ เยอรมนี
ฝรั่งเศส อิตาลี สเปน อินโดนีเชีย ญี่ปุ่น จีน เวียดนาม อินเดีย และไทย 3) ด้านการค้าปลีก
ที่มีบริษัทย่อยบริหารจัดการด้านการค้าปลีกซึ่งรวมถึงร้านค้าปลีกของบริษัทเอง
และการจัดจำหน่ายผ่านระบบแฟรนไชส์ และ 4) ด้านการบริหารตราสินค้า ซึ่งแบรนด์ของกลุ่มบริษัท
สามารถดูรายละเอียดได้ในหัวข้อ “ลักษณะการประกอบธุรกิจ”

-   สิทธิหรือข้อจำกัดการประกอบธุรกิจ

  ใบอนุญาตประกอบกิจการโรงงาน

บริษัทฯ ได้ใบอนุญาตประกอบกิจการโรงงาน จากกระทรวงอุตสาหกรรม แบ่งเป็น 2 ฉบับ ได้แก่

1. ที่ตั้งโรงงานเลขที่ 28 ซอยบางนา-ตราด 28 แขวงบางนา เขตบางนา กรุงเทพฯ 10260
ทะเบียนโรงงานเลขที่ 3-84(1) – 14/28 ประเภทโรงงานลำดับที่ 84(1) , (3) โดยบริษัทฯ
ได้แจ้งประกอบกิจการโรงงาน วันที่ 27 มิถุนาน 2528 เริ่มประกอบกิจการโรงงาน วันที่ 18
ธันวาคม 2528 เงื่อนไขการอนุญาตให้ประกอบกิจการโรงงาน และการเปลี่ยนแปลงเงื่อนไข
จะต้องปฏิบัติ คือ

- ใบอนุญาตประกอบกิจการฉบับนี้อาจถูกเพิกถอนได้
หากกรมโรงงานอุตสาหกรรมได้รับการร้องขอจากหน่วยรายการที่เกี่ยวข้อง
เนื่องจากมีการใช้อาคารโรงงานผิดประเภทจากที่ได้รับอนุญาต

- ต้องปรับปรุงอาคารโรงงานให้มีประตูเข้าออกถึงกันตามแบบแปลนที่ได้รับอนุญาต

2. ที่ตั้งโรงงานเลขที่ 333 เขตอุตสาหกรรมสุรนารี ถนนราชสีมา-โชคชัย หมู่ที่ 6
ตำบลหนองระเวียง อำเภอเมือง จังหวัดนครราชสีมา ทะเบียนโรงงานเลขที่ 3-84(1)-1/40 นม
ประเภทโรงงานลำดับที่ 84(1) ซึ่งได้แจ้งประกอบกิจการโรงงานวันที่ 25 กรกฎาคม 2540
เริ่มประกอบกิจการโรงงาน วันที่ 15 สิงหาคม 2540
เงื่อนไขการอนุญาตให้ประกอบกิจการโรงงาน และการเปลี่ยนแปลงเงื่อนไข จะต้องปฏิบัติ คือ

-
ต้องมีและใช้ระบบบำบัดน้ำทิ้งที่มีขนาดและประสิทธิภาพเพียงพอที่จะปรับคุณภาพน้ำทิ้งทั้งหมดของโรงงานให้มีลักษณะเป็นไปตามประกาศกระทรวงอุตสาหกรรม
ฉบับที่ 2 (พ.ศ. 2539) ออกตามความในพระราชบัญญัติโรงงาน พ.ศ. 2535 ตลอดเวลาทำงาน

- ต้องมีและใช้ระบบขจัดฝุ่นละออง และ/หรือไอสารเคมี และ/หรือกลิ่น และ/หรือฟูม
ที่เกินขึ้นจากกรรมวิธีการผลิตที่มีขนาดและประสิทธิภาพเพียงพอ
ไม่ก่อให้เกิดเหตุเดือนร้อนหรือเป็นอันตรายต่อผู้ปฏิบัติงานและผู้อยู่อาศัยใกล้เคียง

- ต้องมีมาตรการควบคุมและป้องกันฝุ่นละออง และ/หรือกลิ่น และ/หรือเสียง
ที่เกิดขึ้นจากกรรมวิธีการผลิต
ไม่ก่อให้เกิดเหตุเดือนร้อนหรือเป็นอันตรายต่อผู้ปฏิบัติงานและผู้อยู่อาศัยใกล้เคียง

  การได้รับการส่งเสริมการลงทุน (BOI)

บริษัทฯ
ได้รับสิทธิพิเศษทางภาษีจากคณะกรรมการส่งเสริมการลงทุนภายใต้เงื่อนไขที่กำหนดบางประการ
สิทธิพิเศษดังกล่าวได้แก่

+------------------------------------+---------------+----------------+
| รายละเอียด                          |               |                |
+====================================+===============+================+
| 1. บัตรส่งเสริมเลขที่                   | 1010/2544     | 1616(2)/2553   |
+------------------------------------+---------------+----------------+
| 2. เพื่อส่งเสริมการลงทุนในกิจการ         | ผลิตเครื่องประ   | ผลิตเครื่อง       |
|                                    | ดับจากโรงงานขอ | ประดับจากโรงงาน |
|                                    | งบริษัทในเขตอุตส | ของบริษัทในเขตอุต |
|                                    | าหกรรมของบริษัท | สาหกรรมของบริษัท |
|                                    | เขตอ          | เขต            |
|                                    | ุตสาหกรรมสุรนารี | อุตสาหกรรมสุรนารี |
|                                    | จำกัด          | จำกัด           |
|                                    | จ             | จังหวัดนครราชสีมา |
|                                    | ังหวัดนครราชสีมา |                |
+------------------------------------+---------------+----------------+
| 3 สิทธิประโยชน์สำคัญที่ได้รับ              |               |                |
+------------------------------------+---------------+----------------+
|   3.1                              | 8 ปี (สิ้นสุดวันที่  | 8 ปี            |
|   ไ                                | 31 ธันวาคม     |                |
| ด้รับยกเว้นภาษีเงินได้นิติบุคคลสำหรับกำไรสุทธ | 2553)         |                |
| ิที่ได้จากการประกอบกิจการที่ได้รับการส่งเสริม |               |                |
+------------------------------------+---------------+----------------+
|   3.2                              | ได้รับ          | ได้รับ           |
|   ได้รับลดหย่อนภาษีเงินได้นิติบุคคลสำหรับกำ  |               |                |
| ไรสุทธิจากกิจการที่ได้รับการส่งเสริมการลงทุน |               |                |
| ในอัตราร้อยละห้าสิบของอัตราปกติมีกำหนดห้าปี |               |                |
|   นับจากวันที่พ้นกำหนดได้รับยกเว้นภาษี      |               |                |
+------------------------------------+---------------+----------------+
|   3.3                              | ได้รับ          | ไม่ได้รับ         |
|   ได้รับอนุญาตให้หักเงินได้พึงประเมินจำนวน  |               |                |
| เท่ากับร้อยละห้าของรายได้จากการส่งออกที่เพ |               |                |
| ิ่มขึ้นจากปีก่อนเป็นระยะเวลาสิบปีนับแต่วันที่มีรา |               |                |
| ยได้จากการประกอบกิจการที่ได้รับการส่งเสริม |               |                |
+------------------------------------+---------------+----------------+
| 4. วันที่เริ่มใช้สิทธิตามบัตรส่งเสริม         | 1 มกราคม 2546 | 1 มกราคม 2554  |
+------------------------------------+---------------+----------------+

บริษัท คริสตอลไลน์ จำกัด ซึ่งเป็นบริษัทย่อยของบริษัทฯ
ได้รับสิทธิพิเศษทางภาษีจากคณะกรรมการส่งเสริมการลงทุน ภายใต้เงื่อนไขที่กำหนดบางประการ
สิทธิพิเศษดังกล่าวได้แก่

+------------------------------+-----------------+---------------------+
| รายละเอียด                    |                 |                     |
+==============================+=================+=====================+
| 1.  บัตรส่งเสริมเลขที่            | 5036/2547       | 1384(4)/2549        |
+------------------------------+-----------------+---------------------+
| 2.  เพื่อส่งเสริมการลงทุนในกิจการ  | ผล              | ผลิตเครื่องป           |
|                              | ิตเครื่องประดับอัญมณี | ระดับอัญมณีจากโรงงานใน |
|                              |                 | เขตอุตสาหกรรมของบริษัท |
|                              |                 | เขตอุตสาหกรรมสุรนารี   |
|                              |                 | จำกัด จังหวัดนครราชสีมา |
+------------------------------+-----------------+---------------------+
| 3.  สิทธิประโยชน์สำคัญที่ได้รับ      |                 |                     |
+------------------------------+-----------------+---------------------+
|   3.1                        | ไม่ได้รับ          | 8 ปี                 |
|   ได้รับยกเว้นภาษีเ              |                 |                     |
| งินได้นิติบุคคลสำหรับกำไรสุทธิที่ได้จาก |                 |                     |
| การประกอบกิจการที่ได้รับการส่งเสริม |                 |                     |
+------------------------------+-----------------+---------------------+
|   3.2                        | ไม่ได้รับ          | ได้รับ                |
|   ได้รับลดหย่อนภาษีเง            |                 |                     |
| ินได้นิติบุคคลสำหรับกำไรสุทธิจากกิจกา |                 |                     |
| รที่ได้รับการส่งเสริมการลงทุนในอัตรา |                 |                     |
| ร้อยละห้าสิบของอัตราปกติมีกำหนดห้าปี |                 |                     |
|                              |                 |                     |
|  นับจากวันที่พ้นกำหนดได้รับยกเว้นภาษี |                 |                     |
+------------------------------+-----------------+---------------------+
|   3.3                        | ได้รับสิทธิจนถึง 20  | ได้รับเป็นระยะเวลา 5 ปี |
|                              | กรกฎาคม 2555    | นับตั้งแต่วันนำเข้าวันแรก  |
| ได้รับยกเว้นอากรขาเข้าสำหรับวัตถุดิบ |                 |                     |
| และวัสดุจำเป็นที่ต้องนำเข้าจากต่างปร |                 |                     |
| ะเทศเพื่อใช้ในการผลิตเพื่อการส่งออก |                 |                     |
+------------------------------+-----------------+---------------------+
|                              |                 |                     |
+------------------------------+-----------------+---------------------+
| 4.  วันที่เริ่มใช้สิทธิตามบัตรส่งเสริม  | 25 พฤษภาคม 2547 | ยังไม่ได้ขอเปิดดำเนินการ |
+------------------------------+-----------------+---------------------+

  สิทธิอื่นๆ

ในปี 2529 บริษัทได้รับอนุมัติให้จัดตั้ง คลังสินค้าทัณฑ์บน (Bonded
Warehouse)ประเภทโรงผลิตสินค้าจากกรมศุลกากรทำให้บริษัทสามารถนำเข้าทองคำแท่งและวัตถุดิบอื่นๆ
จากต่างประเทศได้เองภายใต้การอนุญาตจากกระทรวงการคลัง
โดยได้รับสิทธิพิเศษในการยกเว้นภาษีอากรขาเข้า

บริษัทฯ ได้รับคัดเลือกให้เป็นผู้ประกอบการค้าระหว่างประเทศระดับบัตรทอง (GOLD CARD) เลขที่
009/2542 จากกรมศุลกากร ซึ่งบริษัทได้รับเกียรติบัตรเมื่อวันที่ 14 กุมภาพันธ์ 2543 ณ
กรมศุลกากร ได้รับสิทธิพิเศษดังนี้

-   สิทธิพิเศษในการนำของเข้า

  - ให้ผ่านการตรวจสอบใบขนสินค้าโดยไม่ต้องตรวจสอบพิธีการ (GREEN LINE) ของระบบ EDI

  - ให้ตัดบัญชีสินค้าสำหรับเรือ (MANIFEST) ภายหลังการปล่อยของ

  - ได้รับงดเว้นการตรวจของจากเจ้าหน้าที่ศุลกากร เว้นแต่การสุ่มตรวจ

-   สิทธิพิเศษในการส่งของออก

- ให้ผ่านการตรวจสอบใบขนสินค้าโดยไม่ต้องตรวจสอบพิธีการ (GREEN LINE) ของระบบ EDI

- ได้รับงดเว้นการตรวจของจากเจ้าหน้าที่ศุลกากร เว้นแต่การสุ่มตรวจ

-   สิทธิพิเศษในการคืนอากรหรือการชดเชยค่าภาษีอากร
    ได้รับอนุมัติการคืนอากรหรือชดเชยค่าภาษีอากรทันทีที่ยื่นคำร้องขอ

-   สิทธิอื่นๆ อันจะพึงมีในอนาคตตามที่อธิบดีประกาศกำหนด

บริษัทฯ ได้รับการจัดระดับให้เป็นผู้ประกอบการส่งออกที่ดี ตั้งแต่เดือนภาษีกันยายน 2554 เป็นต้นมา
ถึง เดือนภาษีสิงหาคม 2556 โดยสิทธิประโยชน์ได้รับการคืนภาษีมูลค่าเพิ่มภายใน 15
วันนับแต่วันที่ยื่นแบบแสดงรายการภาษีมูลค่าเพิ่มผ่านเครือข่ายอินเตอร์เน็ต ได้รับบริการที่ดี
และการอำนวยความสะดวกในการติดต่อราชการรวมทั้งข้อมูลเกี่ยวกับภาษีมูลค่าเพิ่ม และภาษีอื่นๆ

บริษัทฯ ได้รับการยกเว้นภาษีมูลค่าเพิ่มการนำเข้าหรือการขาย อัญมณี ทองคำขาว ทองขาว เงิน
และ พาลาเดียม ตามประกาศอธิบดีกรมสรรพากรฯ ลงวันที่ 10 เมษายน 2546

 การตลาดและภาวะการแข่งขัน

-   การทำการตลาดของผลิตภัณฑ์

สำหรับปี 2554 ยังคงเป็นปีที่ 4
ติดต่อกันนับจากการชะลอตัวของเศรษฐกิจโดยเฉพาะปัญหาความรุนแรงมาจากวิกฤตหนี้ในสหภาพยุโปส่งผลให้ค่าเงินยูโรมีความผันผวนและอ่อนค่าเป็นอย่างมาก
อีกทั้งการแก้ปัญหาวิกฤตเศรษฐกิจในสหรัฐอเมริกาก็ยังไม่ประสบความสำเร็จดังเห็นได้จากกำลังการบริโภคยังคงถดถอย
อัตราการว่างงานยังอยู่ในระดับที่สูง การขาดดุลการค้ายังคงมีต่อเนื่อง
แต่ด้วยการวางรากฐานที่มั่นคงของบริษัทฯ ทำให้บริษัทฯ
สามารถดำเนินธุรกิจโดยกลยุทธ์ที่สำคัญของบริษัทฯ คือ
การรักษาฐานลูกค้าเดิมที่มีอยู่จากการรับจ้างผลิตและออกแบบ
การขยายตลาดหรือช่องทางการจัดจำหน่ายใหม่ และการทำตลาดสินค้าแบรนด์ของบริษัทฯ เอง
ด้วยศูนย์ออกแบบและพัฒนาผลิตภัณฑ์ของตนเอง หรือแบรนด์ที่บริษัทได้รับสิทธิในการจัดจำหน่าย

ในด้านการรักษาฐานลูกค้าเดิมนั้น บริษัทฯ
ยังคงปรับกลยุทธ์การดำเนินธุรกิจโดยผลิตเครื่องประดับเงินมากขึ้นเพื่อปรับตัวตามสภาวะความต้องการเครื่องประดับทองที่ลดลงจากสภาวะราคาทองคำปรับตัวสูงขึ้นอย่างต่อเนื่อง
โดยบริษัทฯ ได้ปรับสัดส่วนการผลิตเครื่องประดับทองต่อเครื่องประดับเงินเป็น 20:80
ซึ่งการผลิตเครื่องประดับเงินมากขึ้นนี้เป็นผลให้บริษัทฯ
ยังคงสามารถรักษาฐานลูกค้าเดิมในประเทศสหรัฐอเมริกาและในทวีปยุโรปได้

จากความสำเร็จที่ผ่านมานับตั้งแต่การเป็นฐานการผลิตสินค้าจำนวนมากที่มีคุณภาพในระดับโลก
อันนำไปสู่การสร้างฐานการจัดจำหน่ายที่หลากหลายครอบคลุมตลาดที่สำคัญในโลก
ในที่สุดสู่การสร้างฐานค้าปลีกและบริหารตราสินค้าของตนเอง
บริษัทฯมีความเชื่อมั่นว่ากิจการมีความพร้อมทั้งทางด้านโครงสร้างทางธุรกิจและบุคคลากรที่มีศักยภาพจะนำองค์กรไปสู่การเป็น
“บริษัทแบรนด์เครื่องประดับอัญมณีระดับโลก (World Class Jewelry Brand Company)”
ซึ่งจากนี้ต่อไปกลยุทธ์การเติบโตทางธุรกิจจะมุ่งเน้นการพัฒนาแบรนด์ของตนเองและการค้าปลีกให้อยู่ในระดับสากล

สำหรับปี 2554 ที่ผ่านมาบริษัทฯมีสัดส่วนของสัดส่วนการขายแบรนด์ของตนเอง (Own Brand
Manufacturing : OBM) ประมาณ 30% และมีสัดส่วนการขายการผลิตและออกแบบร่วมกับลูกค้า
(Original Design Manufacturing : ODM) ประมาณ 70%
โดยมีบริษัทฯมีเป้าหมายเพิ่มสัดส่วนการขาย OBM ในอนาคต โดยมุ่งเน้นขยายตลาดในจีน อินเดีย
และยุโรป

OWN BRAND MANUFACTURING: OBM

บริษัทฯ แบ่งการพัฒนาแบรนด์ของตนเอง (Own Brand Manufacturing: OBM) ออกเป็น 2
กลุ่มประกอบด้วยกลุ่มสินค้ามูลค่าสูง (Precious Product) และกลุ่มสินค้าไลฟ์สไตล์
(Lifestyle Product) มีการพัฒนาที่สำคัญดังนี้

-   กลุ่มสินค้ามูลค่าสูง (Precious Product)

Prima Gold เป็นเครื่องประดับทองคำแท้ 99.9%
จัดจำหน่ายผ่านรูปแบบการมีร้านค้าและเคาน์เตอร์ของตนเอง (Own Flagship Shop &
Counters) การค้าส่งให้แก่ร้านค้าปลีกที่เป็นผู้ลงทุนเอง (Independent Retailer)
และจัดจำหน่ายผ่านระบบการให้สิทธิจัดจำหน่าย (Franchise) ในต่างประเทศ
ตลาดสำคัญคือประเทศไทย อินโดนีเซีย สหรัฐอาหรับอิมิเรตส์ โอมาน อียิปต์ ฟิลิบปินส์ มาเลเซีย
และอินเดีย โดยเฉพาะตลาดอินโดนีเซียและอินเดียเป็นตลาดที่มีศักยภาพในการเติบโตเป็นอย่างมาก

Prima Art เป็นงานหัตถศิลป์ทองคำ 99.9%
จัดจำหน่ายผ่านเคาน์เตอร์ของตนเองตามห้างสรรพสินค้าชั้นนำในประเทศไทย
และการค้าส่งให้แก่ร้านค้าปลีกที่เป็นผู้ลงทุนเอง (Independent Retailer) ในประเทศอินเดีย
โดยในปี 2554 ได้เพิ่มจุดจำหน่ายเป็นมากกว่า 2,700 แห่งในอินเดีย

H.Gringoire เป็นเครื่องประดับทองคำ 18K ฝังพลอยสี สไตล์ยุโรป
วางจำหน่ายในร้านค้าเครื่องประดับระดับกลาง-สูง ในประเทศฝรั่งเศส
ได้มีการปรับรูปลักษณ์แบรนด์ให้มีความโดดเด่น ทันสมัยยิ่งขึ้น

-   กลุ่มสินค้าไลฟ์สไตล์ (Lifestyle Product)

Caï เป็นเครื่องประดับเงินแฟชั่น จัดจำหน่ายผ่านการค้าส่งให้แก่ร้านค้าปลีกที่เป็นผู้ลงทุนเอง
(Independent Retailer) และร้านค้าปลีกเครือข่าย (Chain Store) ในยุโรป
ปัจจุบันมีจุดจำหน่ายมากกว่า 700 แห่งในยุโรป

Merii เป็นเครื่องประดับเงินแฟชั่น
จัดจำหน่ายผ่านการค้าส่งให้แก่ร้านค้าปลีกที่เป็นผู้ลงทุนเอง(Independent Retailer)
และร้านค้าปลีกเครือข่าย (Chain Store) ในเยอรมนี เนเธอร์แลนด์
โดยเฉพาะตลาดเยอรมนีเป็นตลาดที่มีศักยภาพในการเติบโตเป็นอย่างมาก
ปัจจุบันมีจุดจำหน่ายมากกว่า 600 แห่งในยุโรป

Esse เป็นเครื่องประดับเงินฝังมาร์คาไซต์
จัดจำหน่ายผ่านรูปแบบการมีร้านค้าและเคาน์เตอร์ของตนเอง (Own Flagship Shop and
Counters) ในห้างสรรพสินค้าชั้นนำของจีน ได้ขยายจุดจำหน่ายจากเมืองเสินเจิ้นไปยังเมืองปักกิ่ง

Baldessarini เป็นแบรนด์แฟชั่นบุรุษชั้นสูง ซึ่งกลุ่มบริษัทฯ
ได้รับสิทธิในการผลิตและจัดจำหน่ายเครื่องประดับ ได้ผลตอบรับจากตลาดยุโรปเป็นอย่างดี
ปัจจุบันมีจุดจำหน่ายมากกว่า 350 แห่ง

สำหรับปี 2555 แพรนด้าวางแผนจะรุกตลาดแบรนด์ของตนเองมากยิ่งขึ้น โดยเฉพาะในจีน อินเดีย
และยุโรป

ORIGINAL DESIGN MANUFACTURING: ODM

แพรนด้าก็ยังคงรักษาฐานลูกค้าเดิมและเปิดตลาดใหม่อย่างต่อเนื่องในส่วนการผลิตและการออกแบบสินค้าร่วมกับลูกค้า
(Original Design Manufacturing: ODM) ซึ่งมีลูกค้าในประเทศต่างๆ อันได้แก่
ประเทศเยอรมนี ออสเตรเลีย อังกฤษ ฝรั่งเศส สเปน อิตาลี สหรัฐอเมริกา ญี่ปุ่น
โดยมีช่องทางการจัดจำหน่ายที่หลากหลาย ซึ่งประกอบด้วย โทรทัศน์ (TV) ห้างสรรพสินค้า
ร้านค้าปลีกเครือข่าย (Chain Store) และ Mail Order / Catalogues

สำหรับปี 2555
แพรนด้ายังคงนโยบายในการรักษาลูกค้าเดิมที่มีศักยภาพในการเติบโตทั้งในตลาดสหรัฐอเมริกา
กลุ่มสหภาพยุโรป
โดยบริษัทมีความเชื่อมั่นว่าการกระจายความเสี่ยงทางการตลาดไปยังส่วนภูมิภาคที่สำคัญของโลก
อันประกอบด้วย สหรัฐอเมริกา สหภาพยุโรป และเอเชีย
สามารถจะรักษาความมีเสถียรภาพในการเติบโตระยะยาวให้แก่กิจการ

การจำหน่ายและช่องทางการจำหน่าย

บริษัทฯ และบริษัทย่อย มีรายได้จากการขายในปี 2554 จำนวน 4,122 ล้านบาท
(งบการเงินรวม) และจำนวน 3,134 ล้านบาท (งบเฉพาะกิจการ)
โดยแบ่งสัดส่วนการจำหน่ายในประเทศและตลาดต่างประเทศดังนี้ :-

  -------------------------------------- ----------------- --------------
                                         ล้านบาท            %

  รายได้จากการตลาดต่างประเทศ               3,286             79.72

  รายได้จากการขายในประเทศ                 836               20.28

  รวมทั้งสิ้น                                4,122             100
  -------------------------------------- ----------------- --------------

บริษัทฯ มีช่องทางการจัดจำหน่ายดังนี้

-   ฐานการจัดจำหน่ายที่หลากหลาย (Global Distribution Base)
    ครอบคลุมตลาดที่สำคัญในโลก ซึ่งประกอบด้วย 9 แห่งใน 9 ประเทศ ได้แก่

1.  ไทย บจก. พรีม่าโกลด์ อินเตอร์เนชั่นแนล

2.  สหรัฐอเมริกา Pranda North America, Inc.

3.  ฝรั่งเศส H. Gringoire s.a.r.l.

4.  อังกฤษ Pranda UK Ltd.

5.  เยอรมนี Pranda & Kroll GmbH Co. KG

6.  อินเดีย Pranda Jewelry Pvt. Ltd.

7.  อินโดนีเซีย P.T. Pranda SCL Indonesia

8.  จีน Guangzhou Pangda Zhubao Shoushi Youxian Gongsi

  หรือ Pranda (Guangzhou) Co., Ltd.

9.  เวียดนาม Pranda Vietnam Co., Ltd.

-   ฐานค้าปลีกและบริหารตราสินค้าของตนเอง (Retail Base & Brand Management)
    ซึ่งมีตราสินค้าทั้งหมด 12 ตราสินค้า กระจายผ่านฐานการค้าปลีกของตนเองที่ประเทศ ไทย
    อินเดีย จีน เวียดนาม และอินโดนีเซีย

ลักษณะของลูกค้า สามารถแบ่งตามประเภทของกิจการได้ดังนี้

  1) กลุ่มที่ขายทาง Cable TV รวมถึงที่ผ่าน E - Commerce

2)  กลุ่มที่ขายผ่าน Catalogue

3)  กลุ่มผู้ผลิตที่มีแบบของตัวเอง

  4) กลุ่ม Department Stores

  5) กลุ่ม Chain Stores

-   สภาพการแข่งขันภายในอุตสาหกรรม

สำหรับปี 2554 กลุ่มสินค้าอัญมณีและเครื่องประดับส่งออกเป็นอันดับที่ 4 ของประเทศไทย
ซึ่งมีมูลค่าการส่งออกถึงประมาณปีละ 12,301 ล้านเหรียญสหรัฐฯ
หรือคิดเป็นอัตราการเติบโตร้อยละ 5.6 แต่หากพิจารณาเฉพาะเครื่องประดับแท้มีมูลค่าการส่งออก
3,693 ล้านเหรียญสหรัฐฯ ขยายตัว 18.28% เทียบกับปีที่ผ่านมา
ประกอบด้วยการส่งออกเครื่องประดับเงิน 1,540 ล้านเหรียญสหรัฐฯ เพิ่มขึ้น 18.6%
กลุ่มเครื่องประดับทองมีมูลค่าส่งออก 1,969 ล้านเหรียญสหรัฐฯ เพิ่มขึ้น 21.5%
มูลค่าส่งออกที่เหลือเป็นโลหะมีค่าอื่นๆ

ตลาดหลักของการส่งออกเครื่องประดับแท้ของประเทศไทยประกอบด้วย
สหรัฐอเมริกามีมูลค่าการส่งออก 1,091 ล้านเหรียญสหรัฐฯ เติบโต 18.9%
ฮ่องกงมีมูลค่าการส่งออก 480 ล้านเหรียญสหรัฐฯ เติบโต 33.3% เยอรมนี มีมูลค่าการส่งออก
202 ล้านเหรียญสหรัฐฯ เติบโต 12.5% และสหราชอาณาจักรมีมูลค่าการส่งออก 180
ล้านเหรียญสหรัฐฯ เติบโต 8.4%

ตลาดหลักของการส่งออกเครื่องประดับแท้ประเภทกลุ่มทองคำของประเทศไทยประกอบด้วย
สหรัฐอเมริกามีมูลค่าการส่งออก 412 ล้านเหรียญสหรัฐฯ เติบโต 8.8% ฮ่องกงมีมูลค่าการส่งออก
407 ล้านเหรียญสหรัฐฯ เติบโต 32.3% และอินเดียมีมูลค่าการส่งออก 201 ล้านเหรียญสหรัฐฯ
เติบโต 121%

ตลาดหลักของการส่งออกเครื่องประดับแท้ประเภทกลุ่มเงินของประเทศไทยประกอบด้วย
สหรัฐอเมริกามีมูลค่าการส่งออก 664 ล้านเหรียญสหรัฐฯ เติบโต 26.4%
เยอรมนีมีมูลค่าการส่งออก 127 ล้านเหรียญสหรัฐฯ เติบโต 16.5% ออสเตรเลียมีมูลค่าการส่งออก
99 ล้านเหรียญสหรัฐฯ คิดเป็นการเติบโต 3.7% และสหราชอาณาจักรมีมูลค่าการส่งออก 77
ล้านเหรียญสหรัฐฯ เติบโต 3.6%

กล่าวโดยสรุปการส่งออกเครื่องประดับแท้ของประเทศไทยยังคงพึ่งพาตลาดประเภทกลุ่มพัฒนาแล้วอันได้แก่
สหรัฐอเมริกา ยุโรป เป็นหลัก อย่างไรก็ดีตลาดที่น่าสนใจและติดตามเป็นอย่างมาก
คือตลาดฮ่องกงที่มีมูลค่าสูงและยังคงมีการเติบโตเป็นอย่างมาก
รวมถึงตลาดอินเดียที่มีการเติบโตอย่างก้าวกระโดด

-   แนวโน้มภาวะอุตสาหกรรมและสภาพการแข่งขันในอนาคต

ตลาดส่งออกสำคัญของอุตสาหกรรมอัญมณีและเครื่องประดับของประเทศไทยคือสหรัฐอเมริกา
และสหภาพยุโรป
ดังนั้นหากเศรษฐกิจของสหรัฐอเมริกาและกลุ่มยุโรปยังเผชิญกับปัญหาเศรษฐกิจที่เรื้อรังอย่างต่อเนื่องและยาวนานอาจส่งผลต่ออุตสาหกรรมอัญมณีและเครื่องประดับอย่างหลีกเลี่ยงมิได้
อย่างไรก็ตามจากตัวเลขการส่งออกเปรียบเทียบย้อนหลัง 4 ปีพบว่าตลาดอินเดีย
ตลาดฮ่องกงหรือจีน เติบโตอย่างต่อเนื่อง
นั่นย่อมแสดงให้เห็นว่าตลาดอินเดียและจีนจะทวีความสำคัญมากยิ่งขึ้นในอนาคต

จากทศวรรษที่ผ่านมาพบว่าราคาโลหะทองคำและเงินมีการปรับตัวเพิ่มขึ้นเป็นอย่างมาก
โดยราคาทองคำเพิ่มขึ้นประมาณ 6 เท่า ในขณะที่เงินเพิ่มขึ้นประมาณ 10 เท่า
ส่งผลให้เกิดเปลี่ยนแปลงอย่างมีนัยสำคัญต่อตลาดเครื่องประดับอัญมณีแท้
เนื่องจากตลาดเครื่องประดับอัญมณีแท้ใช้โลหะทองคำและเงินเป็นปัจจัยหลักในการผลิตสินค้า
สิ่งที่เห็นได้อย่างชัดเจนจากข้อมูลย้อนหลัง 4 ปี
คือตลาดเครื่องประดับอัญมณีแท้มีสัดส่วนของเครื่องประดับทองและเงินเปลี่ยนแปลงไปเป็นอย่างมาก
กล่าวคือเมื่อ 4 ปีก่อนพบว่าเครื่องประดับทองและเงินมีสัดส่วนประมาณ 70% และ 30% ตามลำดับ
ปัจจุบันมีสัดส่วนประมาณ 55% และ45% ตามลำดับ
นั่นย่อมแสดงให้เห็นว่าตลาดเครื่องประดับเงินจะมีบทบาทมากยิ่งขึ้นในอนาคต
แม้ว่าโลหะเงินจะมีราคาการปรับตัวเพิ่มขึ้นมากกว่าทองคำ
แต่หากคิดราคาเทียบต่อน้ำหนักเท่ากันแล้วพบว่าโลหะเงินราคาต่ำกว่าถึง 45 เท่า

การเปิดเสรีการค้านำมาสู่การแข่งขันที่รุนแรงเพิ่มขึ้น โดยคู่แข่งที่สำคัญได้แก่ จีน และอินเดีย
ซึ่งผลิตสินค้าประเภทแรงงานกับประเทศไทย (Labor Intensive)
อย่างไรก็ดีในปัจจุบันจีนและอินเดียยังคงมีข้อจำกัดในเรื่องคุณภาพสินค้าเมื่อเปรียบเทียบกับไทย
แต่จีนมีการพัฒนาอย่างรวดเร็วในเรื่องการพัฒนาสินค้าโดยใช้เครื่องจักร
ดังนั้นอุตสาหกรรมนี้ไทยต้องมุ่งเน้นพัฒนาผลิตสินค้าคุณภาพระดับกลางสูงโดยใช้แรงงานฝีมือเป็นหลัก
(Skill Labor Intensive) และพัฒนาแบรนด์ของตนเองให้อยู่ในระดับสากลมากยิ่งขึ้น
ทั้งนี้เพื่อรักษาความสามารถในการแข่งขันในระยะยาว

อย่างไรก็ตาม
แม้มีปัจจัยเสี่ยงมากมายที่ส่งผลกระทบต่ออุตสาหกรรมอัญมณีและเครื่องประดับไม่ว่าจะเป็นเศรษฐกิจสหรัฐอเมริกาที่ชะลอตัว
วิกฤตทางการเงินของสหภาพยุโรป รวมถึงราคาโลหะทองคำและเงินที่เพิ่มสูงขึ้นเป็นประวัติการณ์
แต่อุตสาหกรรมนี้ยังคงมีอัตราการเติบโตต่อเนื่องจากปีก่อนซึ่งสะท้อนให้เห็นถึงการปรับตัวในการแข่งขันของอุตสาหกรรมฯนี้ในตลาดโลกได้เป็นอย่างดี
โดยพิจารณาได้จากการส่งออกปี 2554
อุตสาหกรรมอัญมณีและเครื่องประดับส่งออกมีมูลค่าการส่งออก 12,301 ล้านเหรียญสหรัฐฯ
คิดเป็นอัตราการเติบโต 5.6% จากปี 2553 ที่มีมูลค่าการส่งออก 11,652 ล้านเหรียญสหรัฐฯ
และเป็นสินค้าส่งออกอันดับที่ 4
ของประเทศไทยรองจากสินค้าประเภทเครื่องคอมพิวเตอร์อุปกรณ์และส่วนประกอบ
รถยนต์อุปกรณ์และส่วนประกอบ และยางพารา ตามลำดับ

-   จำนวนและขนาดของคู่แข่งขัน ส่วนแบ่งตลาด ความยากและง่าย

เนื่องจากเป็นอุตสาหกรรมที่ต้องใช้เงินทุนจำนวนมาก และใช้ประสบการณ์ยาวนาน
รวมทั้งการสร้างสัมพันธ์ที่ดีกับลูกค้าอย่างต่อเนื่อง
ดังนั้นการเข้ามาเป็นผู้ประกอบการที่มีศักยภาพในอุตสาหกรรมนี้อาจทำได้ยาก ตัวอย่างเช่น
ลูกค้าที่ขายผ่าน TV เป็นลูกค้าที่มีความต้องการในการสั่งปริมาณมากและต้องเป็นสินค้าที่มีคุณภาพ
แต่มีบริษัทผู้ผลิตจำนวนน้อยรายในโลกที่สามารถผลิตได้ตามความต้องการของลูกค้ากลุ่มนี้
ซึ่งบริษัทก็ได้รับคำสั่งซื้อจากลูกค้าที่ขายผ่าน TV อย่างสม่ำเสมอ เนื่องจากมีราคาเหมาะสม
และควบคุมคุณภาพให้คงที่ได้ตามแบบที่ลูกค้ากำหนด

อำนาจต่อรองของผู้ซื้อและผู้ขาย

บริษัทฯ มีนโยบายกระจายความเสี่ยงโดยขายสินค้าไปยังประเทศต่างๆ ทั่วโลก
เพื่อไม่เป็นการยึดติดกับตลาดใดตลาดหนึ่งและจะไม่ขายให้ลูกค้ารายใดเกิน 30%
ซึ่งเป็นการลดความเสี่ยงและเพิ่มอำนาจการต่อรองให้กับบริษัท
เพราะไม่จำเป็นต้องผูกมัดกับบริษัทใดบริษัทหนึ่ง

+-------------------+--------------+--------------+--------+-----------+
| ประเภทสินค้าของบริษัท | จำนวน &      |              | ส่วนแบ  | ค         |
|                   | ขนาดของคู่แข่ง  |              | ่งตลาดข | วามยาก/ง่า |
|                   |              |              | องบริษัท | ยของการมีค |
|                   |              |              |        | ู่แข่งรายใหม่ |
+-------------------+--------------+--------------+--------+-----------+
|                   | ในประเทศ     | ต่างประเทศ    |        |           |
+-------------------+--------------+--------------+--------+-----------+
| - เครื่องประดับทอง   | แทบไม่มี / ต่ำ  | น้อยราย /     | สูง     | ยาก       |
| 24 K              |              | ปานกลาง      |        |           |
|                   | ปานกลาง /    |              | สูง     | ยาก –     |
| - เครื่องประดับอัญมณี  | ปานกลาง      | น้อย /        |        | ปานกลาง   |
|                   |              | ปานกลาง      | ป      |           |
| ระดับกลุ่มราคากลาง - | ปานกลาง /    |              | านกลาง | ง่าย       |
| สูง                | ใหญ่          | มาก / ใหญ่    |        |           |
|                   |              |              | ป      | ปานกลาง   |
| - เครื่องประดับอัญมณี  | มาก /        | ปานกลาง /    | านกลาง |           |
|                   | ปานกลาง      | ปานกลาง      |        |           |
| ระดับกลุ่มราคากลาง - |              |              |        |           |
| ล่าง               |              |              |        |           |
|                   |              |              |        |           |
| - เครื่องประดับเงิน   |              |              |        |           |
+-------------------+--------------+--------------+--------+-----------+

หมายเหตุ : เป็นข้อมูลจากผู้บริหารของบริษัท

1.  เกณฑ์ในการกำหนดความยาก/ง่ายของการมีคู่แข่งรายใหม่
    พิจารณาจากจำนวนเงินลงทุนทั้งในส่วนของวัตถุดิบ เครื่องจักร ถ้าหากใช้เงินลงทุนสูง
    และต้องการใช้นักออกแบบสินค้า
    และแรงงานฝีมือที่มีคุณภาพก็จะมีความยากในการเข้ามาดำเนินธุรกิจ

2.  จำนวนคู่แข่งของประเภทสินค้าเครื่องประดับทอง 24 K ในประเทศมีเพียงรายเดียว

 การจัดหาผลิตภัณฑ์หรือบริการ

-   ลักษณะการจัดให้ได้มาซึ่งผลิตภัณฑ์

บริษัทฯ ใช้การผลิตแบบปริมาณมาก (Mass Production) สำหรับงานในกลุ่ม Silver
ส่วนงานในกลุ่ม High & Medium ซึ่งเป็น “งานทอง” จะใช้การผลิตแบบจิวเวลรี่ชั้นสูง
ใช้ช่างฝีมือ และเครื่องจักรอันทันสมัยโดยบริษัทจะมีเทคโนโลยีการผลิตของบริษัทเอง
ซึ่งทำให้สินค้าเครื่องประดับอัญมณีออกมามีความสวยงาม ทนทาน และกรรมวิธีการผลิต
จะมีอัตราการสูญเสียต่ำ

การผลิตและการขายมีลักษณะเป็นฤดูกาล คือ ความต้องการของผู้ซื้อสุดท้าย (ผู้บริโภค)
จะมากในช่วงเทศกาลคริสต์มาสและปีใหม่ แต่ก็มิได้ส่งผลกระทบต่อการดำเนินธุรกิจของบริษัท
เพราะบริษัท สามารถควบคุม และวางแผนการผลิตได้เป็นอย่างดี ในปี 2552–2554 บริษัทฯ
และบริษัทย่อย มีปริมาณการขายแยกเป็น 4 ไตรมาส ดังนี้

  ------------ -- -- -- -- -------- -- ----- -- -------- -- ----- -- -------- -- ------
                           ปี 2554               ปี 2553               ปี 2552      

  ไตรมาส                   ล้านบาท      %        ล้านบาท      %        ล้านบาท      %

  1                        955         23       1,017       25       789         22

  2                        797         20       826         20       808         22

  3                        1,126       27       1,020       25       913         25

  4                        1,244       30       1,193       30       1,154       31

  รวม 4 ไตรมาส             4,122       100      4,056       100      3,664       100
  ------------ -- -- -- -- -------- -- ----- -- -------- -- ----- -- -------- -- ------

กำลังการผลิตและปริมาณการผลิตย้อนหลัง 3 ปี

[TABLE]

อัตราการใช้กำลังผลิต

บริษัทจะใช้อัตรากำลังการผลิตให้เป็นไปตามสัดส่วนของกลุ่มผลิตภัณฑ์ (Production Mix)
ตามที่ได้รับใบสั่งซื้อสินค้าในแต่ละฤดูกาล (Seasonality)

  อัตราเพิ่มของปริมาณการผลิตตามจำนวนหน่วย

เป็นไปตามความต้องการของใบสั่งซื้อสินค้าและกำลังการผลิตที่มีอยู่

  จำนวนกะที่ผลิตได้ จำนวนกะที่ผลิตจริง

บมจ. แพรนด้า จิวเวลรี่ จะใช้จำนวนกะเพียง 1 กะ เท่านั้น
เนื่องจากวัตถุดิบเป็นของมีค่าหากส่งมอบงานระหว่างกะจะยากในการควบคุม
หากงานมีปริมาณมากและเร่งด่วน บริษัทจะให้พนักงานทำงานล่วงเวลาเพื่อเพิ่มรายได้ให้กับพนักงาน

  วัตถุดิบ และผุ้จำหน่ายวัตถุดิบ (Supplier)

[TABLE]

[TABLE]

แหล่งที่มาของวัตถุดิบ

1.  โลหะ

    -   ทองคำ สั่งจากตัวแทนจำหน่ายจากประเทศฮ่องกงและบริษัทย่อยในประเทศ

    -   เนื้อเงิน สั่งจากตัวแทนจำหน่ายในประเทศ

    -   อัลลอย สั่งจากตัวแทนจำหน่ายจากประเทศเยอรมัน

  2. ส่วนประกอบ สั่งจากตัวแทนจำหน่ายจากประเทศอิตาลี และผู้ผลิตในประเทศ

3. อัญมณี สั่งจากตัวแทนจำหน่ายหรือพ่อค้าคนกลางในกรุงเทพฯ และ
มีบางส่วนที่สั่งจากต่างประเทศ

4. อื่น ๆ สั่งจากตัวแทนจำหน่ายในประเทศ

เปรียบเทียบราคาทองคำ และราคาเนื้อเงิน ปี 2551– 2554 ดังนี้

  ------------------------ -- ---------- --- ---------- --- ---------- --- --------
                              2554           2553           2552           2551

  ราคาโลหะทองคำ               1,708.33       1,330.49       1,202.18       861.97

  ราคาโลหะเนื้อเงิน              29.85          20.50          17.68          12.49
  ------------------------ -- ---------- --- ---------- --- ---------- --- --------

บริษัทจะกระจายการจัดซื้อวัตถุดิบต่างๆ ไปยังผู้จำหน่ายหลายรายและรักษาสัดส่วนการซื้อไม่ให้เกิน
30% ต่อราย และบริษัทมีความสัมพันธ์ที่ดีต่อกันในเชิงการค้า ดังนั้นบริษัทจะมีความเสี่ยงลดลง
หากมีการเปลี่ยนแปลง/สูญเสียผู้จำหน่ายรายนั้นๆ ไป

กิจกรรมการผลิตของแพรนด้าจัดเป็นประเภทใช้แรงงานเป็นจำนวนมาก (Labor Intensive)
เนื่องจากเป็นการผลิตที่ใช้ฝีมือแรงงาน (Handicrafts) เป็นหลัก ดังนั้นบริษัทฯ
จึงได้สร้างงานโดยการฝึกฝีมือแรงงานเพื่อใช้ในการผลิตเครื่องประดับอัญมณี

  ความเพียงพอของเครื่องจักรและบุคลากร

ในปัจจุบันบริษัทมีเครื่องจักรและบุคลากรเพียงพอกับการผลิตในปัจจุบัน
เทคโนโลยีสมัยใหม่นั้นช่วยสนับสนุนการผลิตให้มีประสิทธิภาพมากขึ้น
แต่ไม่สามารถมาทดแทนแรงงานฝีมือได้
เนื่องจากอุตสาหกรรมนี้เป็นกิจการที่ใช้แรงงานที่มีฝีมือเป็นหลัก

  ความเป็นไปได้ที่จะถูกทดแทนด้วยเทคโนโลยี

เทคโนโลยีใหม่ไม่สามารถทดแทนฝีมือที่ปราณีตของแรงงานคนได้
แต่อาจมาช่วยให้การออกแบบสวยงามขึ้น ละเอียดแม่นยำมากขึ้น และผลิตได้รวดเร็วขึ้น

  ความสามารถความจำเป็นและค่าใช้จ่ายในการปรับเครื่องจักรให้แข่งขันได้

บริษัทมีฝ่ายวิศวกรรมการผลิต เป็นผู้ติดตามความเคลื่อนไหวของเทคโนโลยีต่างๆ
ที่เกี่ยวเนื่องกับอุตสาหกรรมผลิตเครื่องประดับอัญมณี
โดยที่บริษัทจะมีการปรับเปลี่ยนเครื่องจักรและเทคโนโลยีการผลิต
เพื่อเพิ่มคุณภาพและลดต้นทุนของสินค้าอย่างต่อเนื่อง

 ผลกระทบต่อสิ่งแวดล้อม

บริษัทฯ ไม่เคยมีประวัติการกระทำผิดต่อสิ่งแวดล้อม อุตสาหกรรมเครื่องประดับอัญมณี
จะไม่มีผลกระทบต่อสิ่งแวดล้อมเนื่องจากบริษัทจะนำวัสดุและเศษซากจากกระบวนการผลิตกลับมาเป็นวัตถุดิบเพื่อผลิตใหม่
อีกทั้งบริษัทได้รับคัดเลือกให้เป็นสถานที่ทำงาน สะอาด ปลอดภัย ไร้มลพิษ
โดยได้รับใบรับรองระดับทอง จากสำนักอนามัยกรุงเทพมหานคร ให้เป็นสถานที่ทำงานน่าอยู่
น่าทำงาน ซึ่งพิธีจัดขึ้นในวันจันทร์ที่ 17 มิถุนายน 2545 ณ ห้องประชุม ชั้น 2 ศูนย์เยาวชน
กรุงเทพมหานคร (ไทย-ญี่ปุ่น) ดินแดง

 งานที่ยังไม่ได้ส่งมอบ

ประกอบด้วยสินค้าสำเร็จรูปรอการจัดส่ง (Goods in transit) และสินค้าระหว่างการผลิต
(work-in-process)